El Follosu llevó l’Antroxu tradicional avilesín a escolinos de la villa
#000000
L’equipu educativu del centru y l’Asociación de Familiares del Alumnáu (AFA) tán implicaos nesti proyeutu didáuticu y respetuosu coles tradiciones llocales, una propuesta educativa que ta dientro del d’Aprendizaxe-Serviciu sobre tradiciones asturianes que’l colexu desendolca dende’l 2020. Celebráu’l miércoles pasáu, a les puertes del Antroxu, llevó a La Vieya y El Cornelu xunto a dos personaxe nuevos recuperaos tamién pol Coleutivu Abillés Antroxu Tradicional, El Follosu y El Gruñu.
#000002
Les neñes y neños disfrutaron de la so presencia y del restu de personaxes prauticando actividaes como’l Trivial Tradi, les Coplas d’Antroxu dedicadas a La Vieya y xuegos como ‘Corre l’Antroxu’ o ‘A la fueyina per detrás’. La xornada finó con un baille conxuntu de consagración coles fuercies de la naturaleza, pa que’l ciclu nuevu de vida que representa la primavera sía prósperu.
#000005
El día siguiente tamién vivieron una folixa d’Antroxu modernu, que consistió nun pasucais musical de mazcaritos y una xicolatada. Nella participaron tamién los padres y docentes.
#000006